0l/vol. 6 Jurnalul Oficial al Uniunii Europene 199 32006D0683 L 285/47 JURNALUL OFICIAL AL UNIUNII EUROPENE 16.10.2006 DECIZIA CONSILIULUI din 15 septembrie 2006 de adoptare a regulamentului de procedură al Consiliului (2006/683|CE, Euratom) CONSILIUL UNIUNII EUROPENE, având în vedere Tratatul de instituire a Comunității Europene și, în special, articolul 207 alineatul (3) primul paragraf al acestuia, având în vedere Tratatul de instituire a Comunității Europene a Energiei Atomice și, în special, articolul 121 alineatul (3) al acestuia, având în vedere Tratatul privind Uniunea Europeană și, în special, articolul 28 alineatul (1) și articolul 41 alineatul (1) al acestuia, întrucât: (1) Consiliul European, reunit la 15 și 16 iunie 2006, a subliniat faptul că, pentru a spori încrederea cetățenilor în Uniunea Europeană, este important să li se dea posibilitatea de a cunoaște nemijlocit activitățile acesteia, în special printr-o mai mare deschidere și transparență. În consecință, astfel cum a fost convenit la Consiliul European și respectând pe deplin necesitatea garantării eficienței lucrărilor Consiliului, acestea din urmă ar trebui să fie deschise într-o mai mare măsură, în special în situațiile în care Consiliul deliberează cu privire la acte legislative în cadrul procedurii de codecizie. De asemenea, ar trebui adoptate măsuri pentru îmbunătățirea semnificativă a mijloacelor tehnice utilizate pentru difuzarea, în toate limbile oficiale ale instituțiilor Uniunii Europene, a deliberărilor și dezbaterilor publice ale Consiliului, în special prin intermediul internetului. În decembrie 2006, Consiliul va examina punerea în aplicare a măsurilor de deschidere menționate anterior în vederea evaluării impactului acestora asupra eficienței lucrărilor Consiliului. De asemencea, este oportună raționalizarea programării activităților Consiliului. În consecinţă, un nou sistem dezvoltat în baza unui program de 18 luni care trebuie prezentat Consiliului spre aprobare, de către cele trei președinții care urmează să fie în exercițiu pe parcursul perioadei în cauză ar trebui introdus pentru înlocuirea sistemului anterior. În sfârșit, în încercarea de a îmbunătăți funcționarea procedurii scrise și de a accelera adoptarea de către Consiliu a răspunsurilor la întrebările adresate de către membrii Parlamentului European, a deciziilor de numire a membrilor Comitetului Economic și Social European și a membrilor Comitetului Regiunilor și a deciziilor de consultare a altor instituții și organisme, ar trebui să se modifice și să se clarifice dispozițiile privind procedura scrisă, DECIDE: Articolul 1 Regulamentul de procedură al Consiliului din 22 martie 2004 (!) se înlocuiește cu dispozițiile următoare: U) Decizia (2004/338|/CE, Euratom) a Consiliului din 22 martie 2004 de adoptare a regulamentului de procedură al Consiliului (JOL 106, 15.4.2004, p. 22). Regulament de procedură astfel cum a fost modificat ultima dată prin Decizia 2006/34/CE, Euratom a Consiliului din 23 ianuarie 2006 (JO L 22, 26.1.2005, p. 32).